Versindaba » Blog Archive Louis Esterhuizen. Roberto Bolaño se versamelde gedigte binnekort op die rakke ... : Versindaba
Thursday, August 1st, 2013 | Binneblik, Louis Esterhuizen.
6 Kommentare op "Louis Esterhuizen. Roberto Bolaño se versamelde gedigte binnekort op die rakke …"
August 1st, 2013 at 11:48
Bolano: Ek het 'n vorige seleksie van sy gedigte in Engelse vertaling gekoop, The Romantic Dogs. Dit is wel waar dat sy gedigte nie op die peil van sy fiksie is nie (Borges het homself ook mos as digter in die eerste plek, en daarna prosaskrywer, beskou…) maar Garner se aanhalings skep die verkeerde indruk. Daar is, selfs in die veel dunner The Romantic Dogs, heelwat aangrypende verse. Wat eintlik fassinenred is, is die mate waartoe Bolano se werk 'n soort grenslose oeuvre is; dit verontagsaam nie net die grense tussen genres nie, maar ook die grense tussen individuele werke. Karakters, situasies en obsessies spoel oor van roman na gedig, van gedig na novelle. Bolano is 'n 'totale skrywer', en om hom te ervaar moet mens jou gewoon aan daardie 'oordaad van die geskryfde' oorgee. In hierdie opsig is hy soos Kafka: Kafka is nie bloot die skrywer van meesterstukke soos Die Metamorfose nie. Kafka is die middelpunt van 'n geskryfde terrein waarin 'n meesterstuk soos Die Metaformose in 'n sekere sin nie meer of minder belangrik is as 'n fragment uit sy dagboek nie. Ons lees nie net Kafka se Die Metamorfose nie; ons lees Die Metamorfose (en onsself!) deur 'n soort tekstuele stroomversnelling genaamd 'Kafka'. So ook Bolano; en dit alleen maak sy gedigte absoluut noodsaaklik.
August 1st, 2013 at 16:08
Ek lees op die oomblik Kafka se dagboeke. Lief hierdie! "In the afternoon while falling asleep. As though the solid skullcap encircling the insensitive cranium had moved more deeply inwards and left a part of the brain exposed to the free play of light and muscles. To awaken on a cold autumn morning full of yellowish light. To force your way through the half-shut window and while still in front of the panes, before you fall, to hover, arms extended, belly arched, legs curved backwards, like the figures on the bows of ships in old times"…
August 1st, 2013 at 19:33
Desmond, ek vind jou beskrywing van Bolano se oeuvre ook 'n baie mooi en goeie beskrywing van Derrida se oeuvre – Derrida was natuurlik ook 'n groot Kafka-leser.
Ek sien uit om Bolano eendag onder oë te kry, so dankie vir die bekendstelling Louis.
August 2nd, 2013 at 11:03
Maria, inderdaad; in Derrida se geval gaan dit toenemend so word, soos wat lesings, briewe, dagboeke ens. in die toekoms gepubliseer gaan word. Derrida het eintlik min konvensionele boeke (werke wat as boeke gekonseptualiseer is) geskryf; sy oeuvre is dalk eerder 'n soort onophoudelike teks; 'n oeuvre wat deur die kommapunt gekenmerk word! Plaaslik(erig), op 'n manier, kan mens Breyten Breytenbach se oeuvre ook so beskryf (waar die grens van taal en medium ook heeltyd oorgesteek word.)
August 2nd, 2013 at 11:06
Hilda, die komponis Georgy Kurtag het 'n liedsiklus geskryf (wel, dis dalk eerder 'n dekonstruksie van 'n liedsiklus; 'n baie bevreemdende luisterervaring, maar aangrypend) met toonsettings van grepe uit die Kafka-dagboeke.